২০২২–২৩ বাংলাদেশ নারী ক্রিকেট দলের শ্রীলঙ্কা সফর
বাংলাদেশ নারী ক্রিকেট দল ২০২৩ সালের এপ্রিল ও মে মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য শ্রীলঙ্কা সফর করে। ওডিআই সিরিজটি ২০২২–২০২৫ আইসিসি নারী চ্যাম্পিয়নশিপের একটি অংশ হিসেবে খেলা হয়। ২০২৩ সালের এপ্রিল মাসে সফরের সূচি ঘোষিত হয়। ওডিআই সিরিজের দ্বিতীয় ম্যাচটি বৃষ্টিতে পরিত্যক্ত হলে সিরিজের সূচিতে পরিবর্তন এনে সিরিজে অতিরিক্ত একটি ওডিআই ম্যাচ আয়োজনের পরিকল্পনা করা হয়, যার সাথে শেষ দুটি ওডিআই ম্যাচ সিংহল স্পোর্টস ক্লাব মাঠে অনুষ্ঠিত হবে বলেও নিশ্চিত করা হয়। কিন্তু পরবর্তীতে আন্তর্জাতিক ক্রিকেট কাউন্সিল (আইসিসি) অতিরিক্ত ম্যাচ আয়োজনের অনুমতি না দেয়ায় নির্ধারিত সময়েই সমাপ্ত হয় সিরিজ, যেটিতে শ্রীলঙ্কা ১–০ ব্যবধানে জয়ী হয়। টি২০আই সিরিজে শ্রীলঙ্কা ২–১ ব্যবধানে জয়লাভ করে।